CELEX: 62017TN0017
Language: hu
Date: 2017-01-11 00:00:00
Title: T-17/17. sz. ügy: 2017. január 11-én benyújtott kereset – Constantinescu kontra Parlament

6.3.2017   
            
            
               HU
            
            
               Az Európai Unió Hivatalos Lapja
            
            
               C 70/24
            
         2017. január 11-én benyújtott kereset – Constantinescu kontra Parlament
   (T-17/17. sz. ügy)
   (2017/C 070/34)
   Az eljárás nyelve: francia
   
      Felek
   
   
      Felperes: Radu Constantinescu (Kreuzweiler, Németország) (képviselők: S. Rodrigues és A. Blot ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a jelen keresetet elfogadhatónak és megalapozottnak;
            
         következésképpen:
   
               —
            
            
               semmisítse meg a Luxembourgi Infrastrukturális és Logisztikai Hivatal 2016. május 27-i, a felperes gyermekének a bertrange/mameri napközibe való beíratásáról szóló és – következésképpen – a kirchbergi napközibe való felvételét megtagadó határozatot;
            
         
               —
            
            
               semmisítse meg a felperes által e határozattal szemben 2016. június 6-án benyújtott panaszt elutasító 2016. október 7-i európai parlamenti határozatot;
            
         
               —
            
            
               ítéljen meg kártérítést az elszenvedett vagyoni és nem vagyoni kár miatt;
            
         
               —
            
            
               az alperest kötelezze az összes költség megfizetésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap az Európai Unió Alapjogi Chartája (Charta) 21. cikkének és a személyzeti szabályzat 1d. cikkének megsértésén, a hátrányos megkülönböztetés tilalma elvének és a bizonyítási teherre vonatkozó szabályok megsértésén alapul. E tekintetben a felperes azt rója fel az alperesnek, hogy más családokkal kivételt tett, míg tőle megtagadta az ilyen kivétel alkalmazását anélkül, hogy az eltérő bánásmódot objektív körülmények igazolták volna.
            
         
               2.
            
            
               A második jogalap a megtámadott határozatra vonatkozó nyilvánvaló értékelési hibán, a megfelelő ügyintézés elvének, a gondoskodási kötelezettségnek és a Charta 41. cikkének megsértésén alapul.